المهم كان يدعس بنزين قدامها يخلي السياره تفعط ويروح ويشيل اغاني هاني شاكر ويرجع اغاني جورج وسوف وكل نص ساعه يتفرج عالساعه يستنى روان ترن وتقولو تعال خدني مشان يرجع يشوف هبه كمان مره يلمحها يسمع صوتها يدخل حارتها يشم ريحه عطرها اللي بشمها بكل الحاره حتى لو ما شافها كان يستنى لتطلع معو روان وتحكي عنها تحكي اي اشي تحكي عن نهفه عملتها عن اخبارها عن اي اشي حتى لو تذكر اسمها عن اكله عملتها عن مشكله صارت معها عن اي اشي المهم اشي بخصها